Fortuna Hjørring har netop vundet over Skovbakken og kan ikke længere indhentes i ligaen.

Fortuna Hjørring har netop vundet sit første danmarksmesterskab siden 2010. Mesterskabet blev sikret med en stensikker 0-3 sejr ude over Skovbakken. Målene blev scoret af Florentina Olar, Janni Arnth og Nadia Nadim. Fortuna Hjørring har nu vundet sine sidste syv ligakampe, og allerede inden dagens kamp havde holdet et forspring på fire point ned til rivalerne fra Brøndby. Fortuna møder Brøndby i den allersidste sæsonkamp hjemme mod Brøndby mandag den 9. juni klokken 13.15. Men kampen er altså uden den store betydning. Uanset hvordan den ender, får Fortuna-spillerne guldmedaljerne om halsen efter kampen.